দলং বস্তিত তেওঁলোকে নিজে নিৰ্মাণ কৰি লোৱা শৌচাগাৰ-স্নানাগাৰ (এতিয়াও ভঙা নাই) দুয়োটা অস্থায়ী শিবিৰৰ মানুহে এতিয়াও ব্যৱহাৰ কৰি আছে। ৰেলৱে য়াৰ্ডৰ শিবিৰত নিৰ্মাণ কৰা অস্থায়ী শিবিৰটোতকৈ চিতপুৰ কেনেলৰ ওচৰত নিৰ্মাণ কৰা শিবিৰটো দলঙৰ পৰা বেছি দূৰত। সেই কাৰণে কেনেলৰ ওচৰৰ শিবিৰটোৰ মানুহখিনিয়ে বাধ্য হৈ ‘ পে এণ্ড য়ুজ ’ শৌচাগাৰ ব্যৱহাৰ কৰিবলগী হৈছে। তেনেকুৱা ৰাজহুৱা শৌচাগাৰ আকৌ নিশা ৮ বজাৰ পিছত বন্ধ কৰি দিয়া হয়। তাৰপিছত প্ৰয়োজন হ ’ লে তেওঁলোকে ধ্বংসপ্ৰাপ্ত বস্তিলৈ যাবলগা হয়। কিন্তু মহিলাসকলে কয় যে নিশা তালৈ যোৱা তেওঁলোকৰ বাবে অসম্ভৱ কথা।